text: Krig på heden
  30 juni 2013 kl. 12.11
  Der var krudt og kugler for alle pengene, da Hærens Kampskole søndag demonstrerede deres "isenkram" i det militære øvelsesområde i Oksbøl.
  Åben Hede er en god lejlighed til at komme og se, hvad der sker ude i øvelsesterrænet. I samarbejde med Pansermuseet i Oksbøl var der lejlighed til at se alle de kampvogne, der har været i tjeneste i det danske forsvar siden 2. verdenskrig, og alle de kampvogne der kan, skydes der med.
  Arrangementet blev indledt med udstilling af kampvognene og andre militære køretøjer i terrænet.. 
  Over middag var der kørsel med nye og gamle militære køretøjer, kampdemonstration med kampvogne og andre kampkøretøjer samt afsluttende skarpskydning.
  